[bookmark: _GoBack]Shpallje kërkese për shpronësim publik

Ministria e Punëve Publike, Transportit dhe Telekomunikacionit shpall kërkesën për shpronësim, për interes publik, të pasurisë së paluajtshme, pronë private, që preken nga ndërtimi i segmentit rrugor Morinë-Kalimash, pjesë e korridorit Durrës-Morinë.
Subjekti kërkues i këtij objekti është Drejtoria e Përgjithshme e Rrugëve. Me anë të këtij publikimi në shtyp kërkojmë të vëmë në dijeni personat, të cilët preken nga ky shpronësim. Vënia në dijeni konsiston në masën e vlerësimit të llogaritur nga Komisioni i Posaçëm i Shpronësimit pranë Ministrisë së Punëve Publike, Transportit dhe Telekomunikacionit, për pronarët sipas listës emërore bashkëlidhur.
Pronarët që kanë emrat në listën emërore dhe personat e tretë, brenda 15 ditëve nga plotësimi i këtij afati për publikim, kanë të drejtë të paraqesin pretendimet e tyre të shoqëruara me dokumentet përkatëse në ministrinë kompetente (Ministria e Punëve Publike, Transportit dhe Telekomunikacionit).
Sqarojmë se në kolonën “Shënime” në tabelën e publikuar, për të gjithë pronarët që është bërë shënimi “Plotësim dokumentacioni”, “pretendim pronësie” dhe “proces regjistrimi” paratë do të qëndrojnë të bllokuara në bankë, deri në momentin që do të paraqesin dokumentacionin respektiv të pronësisë pranë Drejtorisë së Përgjithshme të Rrugëve (subjekti kërkues në bazë të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurive të paluajtshme pronë private për interes publik”).
Vlera totale e këtij shpronësimi është 720 195 951 (shtatëqind e njëzet milionë e njëqind e nëntëdhjetë e pesë mijë e nëntëqind e pesëdhjetë e një) lekë.

